ЦӀуру Киркар

ЦӀуру Киркар, Вини Киркар () — Дагъустан республикадин Мегьарамдхуьруьн районда авай тунвай хуьр. ==География== Хуьр Дагъустан Республикадин Мегьарамдхуьруьн райондин рагъакӀидай пата, сувал, тамун къвалав гала. ==Тарих== XIX виш йисан 1866 йисуз Киркар хуьр вири Куьре ханвалдихъ галаз Урусат империядин гъилик акатнай. Империядик квай чӀавуз, хуьр Дагъустан вилаятдин Куьре округдин Гуьней наибвалдиз талукь тир. Хуьрел ва Муьгъверган хуьрерихъ галаз Киркарин хуьруьнжемятдик акатзавай. Хуьруьнжемятдин кьилин хуьр тир. Хуьр къулай уьмуьр гьализ виже текъвер гьалариз атанвайвиляй Киркарин эгьлияр сувалай агъаниз куьч хьана ЦӀийи Киркар хуьруьн бине кутунвай. Хуьре, Гьажийрин Айисата туьхкӀуьр хъувунай Бинет бубадин пӀир ала. КӀвалер чкӀана харапӀайриз элкъвенвайтӀани хуьре кьве сур ава. Абурукай сад таму ва валари кьуна кӀевирна. И сурал, гьеле мусурманвал диндин виликан вахтара, лезгийрин дин христианвал хьайи чӀавуз кьенвай киркарвийрин улу- бубаяр кучуднавайди я. == Агьалияр == Куьч жедалди хуьруьн агьалийрин вири лезгияр, суни - мусурманар тир. 1886 йисан Урусат Империядин агьалияр сиягьдиз къачунин малуматрив кьурвал, Киркар хуьруьн агьалидин кьадар, вири лезгияр яз 612 кас тир. Гуьней наибвалдин хуьрерни агьалияр (1886 й.) Хуьре пуд асул сихилар авай, ибур: Беган сихил (чкадинбур), Миграгъар ва Яхулар я. И пуд сихил цӀийи хуьре гилани сад садан мукьвал, юкьван куьчеда уьмуьр гьалзавайди я. Алай чӀавуз хуьр ичӀизва. == Баянар == == ЭлячӀунар == * Киркарин тарих Категория:Лезги хуьрер Категория:Мегьарамдхуьруьн райондин тунвай хуьрер Категория:Гадарнавай лезги хуьрер